Държавен вестник, бр. 46, 2007 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  46
Раздел IV
Сертифициране за оперативна съвместимост
и информационна сигурност
Внедряване на информационни системи
Чл. 56. (1) Административните органи изпол-
зват информационни системи, които са серти-
фицирани за съответствие с изискванията на
този закон за оперативна съвместимост и ин-
формационна сигурност.
(2) При провеждане на обществени поръчки
за внедряване на информационни системи ад-
министративните органи задължително включ-
ват като изискване тези системи да са сертифи-
цирани за оперативна съвместимост и инфор-
мационна сигурност.
Оценка за съответствие
Чл. 57. (1) Съответствието на внедрявани-
те от административните органи информаци-
онни системи с установените нормативни изис-
квания за оперативна съвместимост и инфор-
мационна сигурност се удостоверява от акре-
дитирани от председателя на Държавната
агенция за информационни технологии и съоб-
щения лица.
(2) Методиката, правилата за извършване
на оценката за съответствие, начинът на акре-
дитация на лицата по ал. 1 и изискванията към
тяхната дейност се определят с наредбата по
чл. 43, ал. 2.
(3) За извършване на акредитация по ал. 1
заинтересованите лица заплащат държавна так-
са, определена с тарифа, одобрена от  Минис-
терския съвет. Когато се акредитира държавен
орган или администрация, те не заплащат дър-
жавна такса.
(4) За извършване на оценка за съответст-
вие се дължи възнаграждение.
Списъци на акредитираните организации и на
сертифицираните системи
Чл. 58. (1) Държавната агенция за информа-
ционни технологии и съобщения води списък
на акредитираните по чл. 57, ал. 1 лица.
(2) Държавната агенция за информационни
технологии и съобщения води списък на серти-
фицираните информационни системи.
(3) Председателят на Държавната агенция
за информационни технологии и съобщения
осигурява свободен и безплатен достъп до спи-
съците по ал. 1 и 2.
Г л а в а  п е т а
КОНТРОЛ И ВЗАИМОДЕЙСТВИЕ
Общ контрол
Чл. 59. Министърът на държавната админис-
трация и административната реформа упраж-
нява цялостен контрол за спазването на този
закон.
Контрол за оперативна съвместимост и
информационна сигурност
Чл. 60. (1) Председателят на Държавната
агенция за информационни технологии и съоб-
щения упражнява контрол за спазване на изис-
кванията за информационна сигурност и опера-
тивна съвместимост.
(2) Председателят на Държавната агенция
за информационни технологии и съобщения
може да осъществява проверки на информаци-
онната сигурност и оперативната съвместимост
на определена информационна система или на
предприетите от административния орган мер-
ки чрез овластени от него лица и дава предпи-
сания за подобряването им.
Сътрудничество и взаимодействие
Чл. 61. Министърът на държавната адми-
нистрация и административната реформа осъ-
ществява сътрудничество и взаимодействие
по въпросите на електронното управление с
компетентните органи на държавите—член-
ки на Европейския съюз, и с Европейската
комисия.
Публикуване на информация
Чл. 62. (1) Министърът на държавната ад-
министрация и административната реформа
организира и поддържа информацията, необ-
ходима за приложението на този закон, която
се публикува на официалната интернет стра-
ница на Министерството на държавната ад-
министрация и административната реформа
и съдържа:
1. обща информация относно правата и за-
дълженията на доставчиците и получателите
на електронни административни услуги, и
2. информация за органите и лицата, които
могат да предоставят допълнителна информа-
ция или да окажат практическо съдействие във
връзка с ползването на електронни админист-
ративни услуги.
(2) Министърът на държавната админист-
рация и административната реформа осигуря-
ва възможност за осъществяване на контакт с
него по въпросите по ал. 1 чрез използване на
електронни средства.
Г л а в а  ш е с т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 63. (1) Длъжностно лице, което извър-
ши или допусне извършването на нарушение по
чл. 2, 3, 4, чл. 5, ал. 2, чл. 11, 12, 13, 14, 15, 16, 30,
40, 44, 46 и 56, се наказва с глоба в размер от 50
до 250 лв., освен ако деянието не съставлява
престъпление.
(2) При повторно нарушение глобата по ал. 1
е в размер от 150 до 750 лв.